Toshkent Botanika bog‘i tashrif buyuruvchilar uchun o‘z faoliyatini vaqtinchalik to‘xtatyapti. Fanlar akademiyasi xabar bermoqda. Foto: Botanika bog‘i Qayd etilishicha, Botanika instituti huzuridagi akademik F.Rusanov nomidagi Toshkent Botanika bog‘ida 2022-2023 o‘quv yilida oliy ta’lim muassasalariga o‘qishga qabul qilish uchun test sinovlari o‘tkaziladi. Shu sababli, ushbu jarayonga tayyorgarlik ko‘rish va uni o‘tkazish munosabati bilan Botanika bog‘i joriy yil 5 avgustdan 20 avgustga qadar tashrif buyuruvchilar uchun o‘z faoliyatini vaqtinchalik to‘xtatadi.